
AVIZ
asupra propunerii legislative pentru modificarea şi completarea Legii nr.341/2004 a recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea propunerii legislative pentru modificarea şi completarea Legii nr.341/2004 a recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977, trimisă cu adresa nr.Plx 298/2018 din 7 mai 2018.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă mai sus menţionată în şedinţa din 16 mai 2018.
În urma finalizării dezbaterilor, membrii comisiei au hotărât, cu majoritate de voturi (un vot împotrivă şi o abţinere), avizarea favorabilă a propunerii legislative.

PREŞEDINTE,				SECRETAR,
Adrian Solomon				Violeta Răduţ 




Întocmit,
Consilier parlamentar Sorina Szabo

